cyanic-selkie/wikianc huggingface dataset:
Jalkaväkiprikaati-80
Tätä uudempi organisaatio on jääkäriprikaati-90, joka perustuu vuoden 1990 varustukselle. Sen pataljoonien taistelevien komppanioiden joukkueet liikkuvat panssaroiduilla miehistönkuljetusajoneuvoilla. Jääkäriprikaati-90 on moottoroituna huomattavasti liikkuvampi kuin jalkaväkiprikaati-80 ja sen panssaroidut ajoneuvot tarjoavat suojaa luodeilta ja sirpaleilta. Taktisesti jalkaväkiprikaati-80:n oletettiin kykenevän viivyttämällä ja puolustamalla pysäyttämään raskaammin aseistetun vihollisen, joka liikkui panssaroiduin miehistönkuljetusvaunuin.
Halutuimmat
Halutuimmat on Aki Sirkesalon kokoelma-albumi, joka on julkaistu vuonna 2002.
Haifa
Historia
Nykyaikaisen Haifan perustajina pidetään usein saksalaisen protestanttisen temppeliyhdistyksen jäsenten saapumista Karmelin vuorelle vuonna 1869. Heidän siirtokuntansa suunnitteli arkkitehti Jacob Shoumacher ja ensimmäisen maailmansotaan mennessä se oli laajentunut käsittämään noin neljänneksen koko Haifasta. Haifan kasvua vauhditti myös uusien höyrylaivojen yleistyminen, joille Akkon satama oli liian matala. Kristittyjä pyhiinvaeltajia ja turisteja alkoi saapua aleelle Haifan kautta. Vuonna 1905 kaupungin läpi valmistui Damaskoksesta Mekkaan kulkeva rautatie, joka kuljetti puolestaan muslimipyhiinvaeltajia. Kaupungin kehittyminen loi työpaikkoja, joita täyttämään Haifaan muutti arabeja muualta Palestiinasta ja sitä ympäröineiltä alueilta. Työläiset asettuivat tavallisesti huonosti rakennetuille alueille nykypäivän Wadi Salibiin, Wadi Rushmiyyaan ja Wadi Nisnasiis. Kehitys kiihtyi entisestään Palestiinan brittiläisen mandaattialueen aikana, jolloin rakennettiin esimerkiksi uusi aallonmurtaja ja satama. Haifasta muodostuikin alueen pääasiallinen satama. Öljyputki Kirkukista Haifaan valmistui vuonna 1939 ja Haifaan rakennettiin öljynjalostamoja.
Talous
Haifa on yksi Israelin tärkeimmistä teollisuuden keskuksista. Paikallisiin öljynjalostamoihin tuodaan öljyä Negevistä ja muita teollisuuden tuotteita ovat esimerkiksi sementti, lasi, teräs ja tekstiilit. Kaupunki on myös kärsinyt teollisuuspainotteisuudestaan teollisuuden menettäessä merkitystään suuremmassa mittakaavassa Israelissa. Suurimpien valtionyhtiöiden pääkonttorit on siirretty Tel Aviviin ja Haifan satama kilpailee Ashdodin sataman kanssa.
Kaupunkikuva ja nähtävyydet
Haifa on tunnettu useista eri uskontoihin liittyvistä kohteistaan. Varhaisin niistä on Eliaan luola, jonne hänen sanotaan paenneen Baalin profeettoja ja kuningas Ahabia. Luola sijaitsee Karmelin vuoren meren puoleisella rinteellä ja se on suosittu pyhiinvaelluskohde kaikkien kolmen suuren uskonnon harjoittajien keskuudessa. Luolan lähistöllä on karmeliittien Stella Mariksen luostari. Karmelin vuorelle on rakennettu myös bahai-uskonnon Babin hautapyhättö. Sitä ympäröivä vuonna 1909 rakennettu puutarha on suosittu virkistysalue ja vuorella on myös muita bahai-uskontoon liittyviä rakennuksia. Bahai-uskonnon rakennukset Haifassa ja muualla läntisessä Galileassa muodostavat Unescon maailmanperintöluettelon kohteen. Nykyinen Haifa käsittää myös al-Kababirin kylän, jonka asukkaat ovat druuseja.
HERMES
Esittely
Projektinohjausmenetelmänä HERMES on ollut käytössä jo vuodesta 1975 (laajoja muutoksia vuosina 1986 ja 1995) Sveitsin julkisessa hallinnossa sekä lukuisissa yrityksissä. HERMES:in sisältö on rakennettu siten, että viittauksia liittovaltion hallinnon ympäristöön on vältetty niin paljon kuin mahdollista.
Dorothy Shirley
Dorothy Shirley saavutti olympiahopeaa Rooman 1960 olympialaisten korkeushyppykilpailussa tuloksella 171 cm. Puolan Jaroslawa Józwiakowska jakoi hopeamitalin hänen kanssaan mutta kultamitalisti Iolanda Balaș saavutti peräti 14 cm paremman tuloksen.
Biratnagar
Biratnagar (Birāṭnagar, Wirāṭnagar) on kaupunki Nepalin Kosin vyöhykkeen Morangin piirikunnassa, lähellä Intian rajaa. Kaupungissa asuu noin 170 000 ihmistä. Se on ympäröivän riisinviljelyseudun keskuspaikka jonka kautta kulkee kauppaa ulkomaille, lähinnä etelänaapurina olevan Intian Biharin osavaltion puolelle.
Henkitorvi
Rakenne
Henkitorvessa ja pääkeuhkoputkissa on rengasmaisia rustoja, jotka ovat dorsaalisesti avoimia. Rustorenkaita yhdistävät toisiinsa henkitorvisiteet. Rustorenkaiden tehtävä on pitää henkitorvi avoimena estämällä sen litistyminen paineen muutosten myötä kasaan. Dorsaalisella puolella henkitorvea ja keuhkoputkia on sileästä lihaskudoksesta muodostunut henkitorvilihas. Lihansyöjillä henkitorvilihas sijaitsee rustorengasrakenteen ulkopuolella, muilla lajeilla sisäpuolella. Henkitorven ja keuhkoputken rustojen ja sidekudossäikeiden vuorottelun takia henkitorvi ja keuhkoputket joustavat pystyen mukautumaan kaulan ja rintakehän liikkeisiin.
Silmäkuoppa
Silmäkuoppaan jäävän tyhjän tilan täyttää rasva ja sidekudos. Silmäkuopan muodostavat seuraavat luut, joita on yhteensä seitsemän kappaletta: poskiluu (os zygomaticum), otsaluu (os frontale), kitaluu (os sphenoidale), seulaluu (os ethmoidale), suulakiluu (os palatinum), kyynelluu (os lacrimale) ja yläleukaluu (maxilla).
Ibrahim Afellay
Ibrahim Afellay (s. 2. huhtikuuta 1986 Utrecht) on alankomaalainen marokkolaiset sukujuuret omaava jalkapalloilija. Hänen pelipaikkansa on keskikenttäpelaaja. Afellay on pituudeltaan 184 senttiä.
Aku Räty
Opettajana ja matkapuhujana
Keväällä 1939 Aku Rädyn puoliso Miina kuoli ja lapset jäivät isovanhempien hoitoon isän puhujamatkojen jatkuessa.
Puhujan roolissa ja ystävien apu
Aku Räty toimi puhujana 37 vuotta. Hengellinen julistus tapahtui puheina, saarnoina ja ramattutunteina. Esityksiä oli useita tuhansia. Seurapuhujan tapaan hän ei kirjoittanut puheitaan kuin vasta terveydeltään heikentyneenä. Saarnojen valmistuksesta Räty on kertonut: ”Luen ahkerasti Raamattua. Katson sitä useista eri käännöksistä ja jätän sanat sydämeeni Jumalan muokattavaksi.” Parhaiten puheista muistettiin niiden voima, aitous ja lämpö.
Ullevi
Ullevi on Göteborgissa Ruotsissa sijaitseva Pohjoismaiden suurin stadion. Se rakennettiin vuoden 1958 jalkapallon maailmanmestaruuskilpailuja varten. Stadionilla on 43 000 istumapaikkaa ja konserteissa katsojakapasiteetti on noin 60 000.
Center for Security Policy
Keeper of the Flame Award
Vuodesta 1990 alkaen järjestö on myöntänyt vuosittain Tulenkantaja-arvonimen merkittäville amerikkalaisia arvoja korostaville julkisuuden henkilöille ja organisaatioille. Yhdysvaltalaisten lisäksi tämän arvon on saanut vain shakin maailmanmestari Garri Kasparov vuonna 1991.
Defenders of the Faith
Defenders of the Faith on Judas Priestin menestysalbumi vuodelta 1984. Albumi myi Yhdysvalloissa kultaa jo maaliskuussa samana vuonna ja ylitti platinarajan 1988. Albumi nousi sijalle 18. Billboard-listalla USA:ssa ja pysyi sillä peräti kymmenen kuukautta, kun ”Some Heads Are Gonna Roll” sai paljon radiosoittoa. Britanniassa levy ylsi listalla sijalle 19. Kappaleista ”Freewheel Burning” ja ”Love Bites” tehtiin myös musiikkivideot.
Virpi Butt
Buttin kuolemasta kerrottiin julkisesti vasta 8. marraskuuta 2022, lähes vuoden kuluttua tapahtuneesta. Poliisin mukaan tieto kuolemasta tuli ulkomailta. Poliisi ei kertonut, mistä maasta tieto Buttin kuolemasta annettiin Suomen viranomaisille. MTV Uutisten tietojan mukaan Butt olisi ennen kuolemaansa oleskellut ainakin Ghanassa Länsi-Afrikassa.
Pirkkalan paloittelusurma
Butt tuomittiin Tampereen käräjäoikeudessa ja Turun hovioikeudessa elinkautiseen vankeuteen juhannuksena 2003 tekemästään niin sanotusta Pirkkalan paloittelusurmasta. Murhan uhriksi joutui hänen juhannusheilansa, 26-vuotias Arto Malinen.
Kari Anttosen surma ja kannibalismi
Arto Malisen surmaa tutkittaessa selvisi myös 29. toukokuuta 2002 tapahtunut paloittelusurma, jonka tekijä oli Janne Hyvönen. Tuolloin uhriksi joutui 29-vuotias ohjelmoija Kari Pekka Anttonen, ja tekovälineenä oli teräase. Anttonen ja Butt olivat seurustelleet jonkin aikaa ennen paloittelusurmaa.
Rikosten tutkinta ja oikeudenkäynti
Hätäkeskus ei aluksi uskonut paloittelusurman tapahtuneen. Keskuksessa sivuutettiin ensimmäinen puhelu vitsinä ja eräälle ilmoittajalle poliisipäivystäjä oli vastannut: "Ootteks te nyt ihan tosissanne?"
Hyvönen tuli oikeudenkäyntiin parin päivän ajan murhatun uhrin vaatteissa. Tekijät pyysivät päästä mielentilatutkimuksiin, mihin oikeus suostui. Tutkimuksissa todettiin kummankin toimineen täydessä ymmärryksessä. Oikeus määräsi Hyvösen ja Buttin maksamaan uhrien omaisille yli 100 000 euron korvaukset.
Raisa Räisäsen katoaminen ja mahdollinen murha
Keskusrikospoliisi pyysi vuonna 2019 luvan salakuunnella Buttin bulgarialaista puhelinliittymää, sillä häntä epäiltiin Räisäsen murhasta. Poliisilla oli 7 todistajaa tai johtolankaa, jonka perusteella se haki kuunteluoikeutta. Tällöin eräs koiranulkoiluttaja kertoi kuulleensa järveltä moottoriajoneuvon ääntä katoamisen jälkeisenä aamuna. Auto oli ohittanut hänet vauhdikkaasti. Koirat olivat ulkoiluttajan mukaan elehtineet rannalla.
Helena (mytologia)
Theseuksen sieppaus
Kaksi ateenalaista, Theseus ja Peirithoos, antoivat lupauksen avioitua Zeuksen tyttärien kanssa. Theseus valitsi Helena-lapsen, ja niin hän ja Peirithoos sieppasivat tämän pitääkseen hänet kunnes hän olisi tarpeeksi vanha avioon. Peirithoos puolestaan valitsi Persefonen, Haadeen puolison. He jättivät Helenan Theseuksen äidin, Aithran, luo ja matkustivat manalaan Haadeksen valtakuntaan siepatakseen Persefonen. Haades teeskenteli olevansa vieraanvarainen ja järjesti pidot, mutta heti kun miehet istuivat alas, käärmeet kietoituivat heidän jalkojensa ympärille pitäen heidän paikoillaan. Tämän jälkeen Kastor ja Polydeukes pelastivat Helenan ja palasivat hänen kanssaan takaisin Spartaan.
Avioliitto Menelaoksen kanssa
Tyndareus ei uskaltanut valita voittajaa kosijoista tai edes lähettää ketään pois peläten loukkaavansa heitä ja aiheuttavansa siten riitaa kosijoiden keskuudessa. Odysseus lupasi ratkaista ongelman, jos Tyndareus vain auttaisi häntä Penelopen, Ikaroksen tyttären kosiskelussa. Tyndareus suostui tähän heti, ja niin Odysseus ehdotti, että ennen valinnan tekemistä kaikkien kosijoiden tulisi vannoa juhlallinen vala, jossa nämä lupaavat puolustaa valittua puolisoa ketä tahansa vastaan, joka yrittää riitauttaa valinnan. Tämä ratkaisu osoittautuikin toimivaksi, ja niin Helena ja Menelaos naivat toisensa. Tyndareuksen kuoleman jälkeen Menelaoksesta tuli Spartan kuningas, koska ainoat miespuoliset vallanperijät, Kastor ja Polydeukes, olivat kuolleet ja nostettu Olympos-vuorelle.
Troijan tuho
Sodan myöhäisessä vaiheessa Filoktetes tappaa Pariksen, jonka kuoleman jälkeen hänen veljensä Deifobos nai Helenan, kunnes Menelaos tappoi hänet.
Menelaos oli vaatinut, että ainoastaan hän saisi surmata uskottoman vaimonsa; mutta kun hän nosti miekkansa niin tehdäkseen, tämän kauneus sai hänet tiputtamaan miekan kädestään, ja viemään hänet kanssaan takaisin Kreikkaan.
Jerusalem
Varhaisimmat vaiheet
Ensimmäiset arkeologiset todisteet asutuksesta ovat varhaiselta pronssi­kaudelta noin 3000–2800 eaa. Myöhäiseltä pronssikaudelta on peräisin varhaisin kirjallinen maininta Jerusalemista tällä nimellä (noin 1400 eaa.) Jerusalem mainitaan nimellä Rusalimum 2000-luvulla eaa. egyptiläisissä kirjoituksissa ja 1500-luvulla eaa. nimellä Urusalim diplomaattiseen kirjeenvaihtoon liittyneessä niin kutsutussa Amarna-kirjeessä.
Tukholman saaristo
Vuonna 1719 saaristossa arveltiin olevan noin 2 900 asukasta, pääasiassa kalastajia. Nykyään saaristossa on noin 10 000 asukasta, ja lisäksi siellä sijaitsee noin 50 000 vapaa-ajan asuntoa, joita asuttaa suurimmaksi osaksi tukholmalaiset. Saariston suurin kaupunki, pois lukien Tukholma, on Vaxholm. Kaupungin lähistöllä sijaitsee myös tunnettu louhos, Ytterby.
Jerusalem
Varhainen roomalainen kausi
Makkabilaisten kiistan takia vuonna 63 eaa. Roomasta lähetettiin Pompeius Palestiinaan. Hän valtasi Palestiinan ja Jerusalemin sen mukana Roomalle. Roomalaisten Juudean kuninkaaksi määräämä Herodes laajensi toista temppeliä ja rakensi muureja ja palatseja. Hänen jälkeläisensä hallitsivat Juudeaa Julius Marcus Agrippaan asti. Agrippa rakennutti uuden muurin Jerusalemiin 41–44 jaa. Jeesus ristiinnaulittiin perinteisen käsityksen mukaan Jerusalemissa noin vuonna 30–33 jaa., minkä seurauksena kaupungista tuli tämän seuraajien eli kristittyjen pyhä paikka ja tärkeä varhaiskristillinen keskus.
Uudelleenrakennettu Jerusalem
Vuonna 132 Jerusalemin juutalaiset nousivat vielä uudestaan kapinaan Roomaa vastaan. Tämä Bar Kohban kapina eli toinen juutalaissota päättyi vuonna 135, jolloin keisari Hadrianus karkotti kaikki juutalaiset monista osista Palestiinaa sekä Jerusalemista, joka oli tuhottu perustuksia myöten. Jerusalem rakennettiin uudelleen Aelia Capitolina -nimiseksi roomalaiseksi coloniaksi eli varuskuntakaupungiksi.
Keskiajasta ensimmäiseen maailmansotaan
Osmanien hallitsija Selim I liitti Jerusalemin vuonna 1517 Osmanien valtakuntaan, joka hallitsi sitä 400 vuotta. Sulttaani Suleiman rakennutti kaupungin muurit uudelleen. Vuosina 1832–1840 kaupunkia hallitsi egyptiläinen Muhammed Ali. Kaupunkia laajennettiin ensimmäistä kertaa vanhan kaupungin muurien ulkopuolelle. Ensimmäiset yritykset asettua asumaan kaupungin muurien ulkopuolelle tekivät kristityt 1850-luvulla. Uudet korttelit olivat Migrash Harusim ja Mishkenot Sha'ananim, joka oli ensimmäinen juutalainen kortteli muurin ulkopuolella ja perustettiin vuonna 1860. Vuonna 1870 kaupungin asukkaista enemmistö oli juutalaisia. Vuonna 1898 keisari Wilhelm I vieraili Jerusalemissa.
Ilmasto
Jerusalemin ilmasto on välimerellinen, eli kesät ovat kuumia ja kuivia sekä talvet kosteita. Keskilämpötila on 8°C°C tammikuussa ja 23°C°C heinä–elokuussa. Yöt ovat tyypillisesti kylmiä kesälläkin.
Väestö
Jerusalemin väestö on arabialaistunut viime vuosina voimakkaasti. Vuoden 1967 väestönlaskennassa kaupungin asukkaista 74 prosenttia oli juutalaisia ja 26 prosenttia arabeja. Vuonna 2007 juutalaisia oli 66 prosenttia ja arabeja 34 prosenttia, ja ero kapenee noin yhden prosenttiyksikön vuosivauhdilla. Arabeista tosin ainoastaan pienellä osalla on Israelin kansalaisuus, ja muut elävät kaupungissa työ- ja oleskeluluvalla. Länsi­rannalla ja Gazassa syntyneiden palestiinalaisten on tosin lähes mahdotonta saada lupaa asua kaupungissa. Palestiinalaisille ei ole rakennettu uusia asuma-alueita sitten vuoden 1967, ja arabikaupunginosat ovat pahoin ylikansoittuneet. Noin 18 000 asuntoa, tai kolmannes arabien asunnoista on rakennettu laittomasti, koska rakennuslupia on mahdoton saada. Eri väestöryhmillä on erilliset kauppakeskukset ja julkinen liikenne.
1800-luvun kuvataide
pienoiskuva|David Roberts: Roomalaisten piirittämä Jerusalem tuhoutuu.
Adebayo Akinfenwa
Ura
Käytyään Millwall FC:ssä kauden ajan, Akinfenwa siirtyi vuonna 2008 Northampton Townin riveihin. Seura pelasi tuolloin kolmanneksi korkeimmalla sarjatasolla. Hän pelasi seurassa kolme kautta ja onnistui maalinteossa 37 kertaa pelattuaan 88 ottelua. Vuodet 2010-2011 Akinfenwa pelasi Gillingham FC:ssä. Vuonna 2011 Akinfenwa palasi Northamptoniin. Jälleen hän edusti seuraa kolmen kauden ajan, onnistuen maalinteossa 34 kertaa 80 ottelussa. Kaudeksi 2013-14 Akinfenwa palasi Gillinghamiin. Hän pelasi Ykkösliigassa 34 ottelua, joissa syntyi kymmenen maalia.
Jerusalem
Korkeakoulutus
Muita korkeakouluja ovat Jerusalem Academy of Music and Dance, Bezalel Academy of Art and Design ja vuonna 1969 Jerusalem College of Technology, joka yhdistää teknillisen korkeakoulun ja juutalaisen ješiva-koulun.
Kaupunginosat
pienoiskuva|Jerusalemin vanhakaupunki.
Hannulan herätys
Tausta
Aikaauteen vaihteessa vaikutti myös evankelisen liikkeen sisäinen kriisi ja vapaakirkollisten arviot seurakuntaelämän maallistumisesta koettiin oikeutetuksi. Erityisesti Varsinais-Suomen papiston piirssä erottiin Härmän kokouksen jälkeen evankeliumiyhdistyksen piiristä.
Herätyksen syntyminen
Lähetysyhdistys Betel on edeltäjänsä Turun Lähetysyhdistyksen tapaan Suomen Lähetysseuran haaraosasto. 1990-luvun puolivälissä sillä oli noin 50 jäsentä ja viikoittaiseen toimintaan osallistui noin 15 henkeä. Vuonna 1994 yhdistys tuki Suomen Lähetysseuraa 189 000 markalla.
Telijärvi
Luonto ja sen suojelu
Järvi mainitaan kaavassa laskettuna järvenä, jonka rantaluhdat ovat lintujen pesimäaluetta. Rantamaat ovat entisenä järvenpohjana ravinteikasta liejua. Järven laskuoja on perattu ja oikastu. Sen uomaan ollaan kaavailemassa pohjapatoja, jolla järven vedenpintaa nostettaisiin ja johon rakennettaisiin laskeutusaltaita ravinteiden kulun pysäyttämiseksi.
Dennis Mitchell
Vuoden 1993 maailmanmestaruuskilpailuissa hän voitti pronssia 100 m ja kultaa 4 × 100 m viestissä, jossa joukkue sivusi maailmanennätystä 37,40.
Nika Fleiss
Fleiss asuu nykyisin Samoborissa, Kroatiassa. Hän aloitti hiihtämisen 3-vuotiaana ja parhaiten hän on menestynyt pujottelussa.
Fleiss on edustanut Kroatiaa vuoden 2002 ja 2006 talviolympialaisissa. Salt Lake Cityn kisoissa 2002 hän oli pujottelussa kahdestoista. MM-kilpailuissa hän on sijoittunut pujottelussa kahdeksanneksi St. Moritzissa 2003 ja kymmenenneksi Santa Caterinassa 2005. Nuorten MM-kilpailuissa hän sai hopeaa pujottelussa Mariborissa 2004.
Avloh
Alueet
Jokisuiston rannoille on istutettu mangrove-metsikköjä. Mono-joen suistossa joki yhtyy Benininlahteen. Aluetta kutsutaan nimellä Bouche du Roy (kuninkaan suu).
Julian Bream
Bream jatkoi 1960-luvulla klassisen kitaran parissa ja soitti muun muassa Joaquín Rodrigon ja Heitor Villa-Lobosin sävellyksiä. Benjamin Britten sävelsi vuonna 1963 teoksen Nocturnal Beamille. Teoksessa on monimutkaisia variaatioita renessanssisäveltäjä John Dowlandin teoksesta Come, Heavy Sleep. Nocturnalin suosion myötä myös monet muut säveltäjät tekivät kappaleita suoraan Breamille.
Henry Czerny
Henry Czerny (s. 8. helmikuuta 1959 Toronto, Ontario, Kanada) on kanadalainen näyttelijä, joka syntyi puolalaiseen perheeseen Torontossa. Hänellä oli tunnettuja rooleja elokuvissa Isku Kolumbiaan (1994), Vaarallinen tehtävä (1996) ja Jäämyrsky (1997). Vuonna 2006 Czerny esiintyi komediassa Vaaleanpunainen pantteri, jossa hänen roolinsa on ”Yuri, valmentaja joka valmentaa”. Hän on näytellyt myös televisiossa. Hän on esittänyt muun muassa Thomas Howardia, Norfolkin 3. herttuaa sarjassa Tudors ja Conrad Graysonia sarjassa Kosto.
Oulu–Tornio-rata
Historia
Venäjän sotaministeri Pjotr Vannovski vastusti Ruotsin rajalle ulottuvan radan rakentamista, koska hänen mielestään se oli turvallisuusuhka Venäjälle. Ministerivaltiosihteeri Woldemar von Daehn sai kuitenkin vuonna 1897 suostuteltua keisari Nikolai II:n antamaan luvan radan rakentamiselle. Radan rakennustyöt Oulun ja Kemin välillä aloitettiin kesällä 1899, ja rata valmistui Tornioon asti lokakuussa 1903.
Venäjä Eurovision laulukilpailussa
Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Jason Statham
Elokuvaura
Statham tapasi elokuvaohjaaja Guy Ritchien, joka halusi hänet mukaan rikoskomediaelokuvaansa Puuta, heinää ja muutama vesiperä (1998) kuultuaan hänen taustastaan mustan pörssin myyjänä. Ritchie otti Stahamin mukaan myös seuraavaan elokuvaansa, Snatch – hävyttömät (2000).
RN Colubrina
Valmistus
Alus tilattiin Porto Margherasta Bredalta, missä köli laskettiin 14. maaliskuuta 1942. Alus laskettiin vesille vielä saman vuoden lopulla 7. joulukuuta.
Diwali
Diwali myös divali eli deepavali on hindujen tärkeä vuotuinen juhla, jota viettävät myös sikhit ja jainalaiset. Diwalin suora käännös tarkoittaa valon tai lamppujen juhlaa, ja se symboloi hyvyyden voittoa pahuudesta. Diwalin kunniaksi sytytetään lamppuja ja järjestetään ilotulituksia. Nimeä diwali käytetään Pohjois-Intiassa ja Nepalissa, kun taas deepavali-nimi on käytössä Intian eteläisemmissä osissa.
Paha Kuningatar (Disney)
Paha Kuningatar vanhan naisen hahmossaan on nähty myös Mikin klubi -sarjassa ja vuoden 2013 Mikki Hiiri -sarjan jaksossa "Sukkarosvo". Paha Kuningatar teki myös cameo-roolin elokuvassa Kuka viritti ansan, Roger Rabbit?, jossa hänet nähtiin Toontownissa vanhan naisen hahmossaan ylittämässä katua mennessään omenapuotiin.
Operaatio Cedar Falls
Seuraukset
thumb|Niin sanottu [[tunnelirotta operaation aikana löydetyn tunnelin suulla.]] Yhdysvaltojen ja Etelä-Vietnamin joukkojen kärsimien tappioiden, viholliselle aiheutettujen tappioiden ja materiaalivahinkojen kannalta operaatio Cedar Falls oli huomattava menestys. Joukot oppivat paljon esimerkiksi vihollisten käyttämien suojien tuhoamisesta, helikopterien laskeutumispaikkojen valmistelusta ja pioneeritoiminnasta. Tunnetuiksi tulivat nyt vihollisen tunneliverkostoa vastaan käytetyt niin sanotut tunnelirotat. Rautakolmion alueella oli tuhottu 2 711 eekkeriä metsää ja valmisteltu 34 laskeutumispaikkaa helikoptereille. MACV:n arvion mukaan vihollselta oli kaatunut 750 miestä ja 280 vankeina. Chiêu Hồi -ohjelman mukaisesti 540 vihollista oli loikannut Etelä-Vietnamin puolelle. Operaatiota toteuttaneet joukot olivat kärsineet 83 miestä kaatuneina ja 345 haavoittuneina. Vietkong oli menettänyt tärkeän tukialueen pääkaupunki Saigonin vieressä.
Fanny Chmelar
Chmelar osallistui ensimmäisen kerran alppihiihdon maailmancupiin joulukuussa 2005. Ensimmäiset maailmancupin pisteensä hän otti St. Moritzissa tammikuussa 2006. Parhaimmillaan Chmelar on sijoittunut maailmancupissa toiseksi Åren pujottelussa maaliskuussa 2009.
Toni Dahlman
Paluu Suomeen
Dahlman ei saanut tulokassopimuksensa päätyttyä enää uutta NHL-sopimusta ja hän päätti palata syyskuussa 2003 vuoden mittaisella sopimuksella Tampereen Ilvekseen. Loukkaantumiset sotkivat hieman Dahlmanin runkosarjaa 2003–2004, jossa 41 ottelua toi 27 tehopistettä. Hän jakoi SM-liigan kevään 2004 pudotuspelien tehotilaston voiton TPS:n Joni Liuksen ja Jani Kiviharjun kanssa lukemalla +7. Kaudeksi 2004–2005 Dahlman palasi Jokereihin, joiden sisäisen maalipörssin voiton hän jakoi 16 osumallaan Glen Metropolitin ja Marko Jantusen kanssa. Dahlman voitti kauden päätteeksi SM-hopeaa. Kaudella 2005–2006 hän teki vain kaksi tehopistettä vähemmän kuin edelliskaudella, mutta Dahlmanin peli ei tästä huolimatta lähtenyt odotettuun nousuun. Myös Jokereiden kausi oli pettymys joukkueen jäätyä pudotuspelien ulkopuolelle.
Sean Marquette
Ura
Lapsinäyttelijänä uransa aloittanut Sean Marquette syntyi Dallasissa, Texasissa Jorge Luis Rodriguezille ja Patricia Helen Marketille. Hänellä on myös kaksi vanhempaa veljeä, Chris ja Eric Marquette.
Muuratjärvi
Muuratjärvi on Keski-Suomessa Jyväskylän Korpilahdella ja Muuramessa Muuramen kirkonkylän lähellä sijaitseva järvi.
Maantietoa
Järvi on luodattu ja siitä on julkaistu syvyyskartat. Järven tilavuus on 424,92 miljoonaa kuutiometriä eli 0,42492 kuutiokilometriä. Sen keskisyvyys on 13,5 metriä ja suurin syvyys on 42,6 metriä. Syvyyskarttojen mukaan järven poikki näyttäisi kulkevan ristiin kaksi kalliomurrosta, jotka muodostavat peräkkäisiä syvännejaksoja. Toinen syvännejakso muodostuu Vuohensaloon pohjoispuolelta Muuramenharjulle asti Selkäsaarien välistä. Toinen syvännejakso kulkee Isolahdelta Perminiemeen. Järvellä on näissä syvännejaksossa monia yli 30 metriä syviä alueita. Syvin kohta sijaitsee Lietniemen länsipuolella ja Myhkyrän kaakkoispuolella.
Meksiletiini
Meksiletiini on lidokaiinin kaltainen lääkevalmiste, joka on alun perin kehitetty sydämen rytmihäiriöiden lääkkeeksi. Se on tehonnut erityisesti vaikeaan kammiolisälyöntisyyteen. Sillä on myös muita ominaisuuksia esimerkiksi hermokivun hoidossa. Suomessa valmistetta on aiemmin myyty reseptilääkkeenä nimellä Mexitil, mutta se on muuttunut välillä jopa erityisluvan vaativaksi.
William Wordsworth
Elämä
Wordsworth pyrki kirjoittamaan runonsa kansantajuisesti, luonnollisen selkeällä tyylillä. Hänen tavoitteenaan oli hylätä kaikki turha koristeellisuus ja sievistely. Runojen aiheena oli useimmiten luonnon ja ihmisen välinen suhde. Wordsworthilla oli kyky haltioitua luonnon kauneudesta, ja hän pyrki runoillaan tallettamaan nuo kokemansa voimakkaat tunteet.
Big Brother 2012
Big Brother 2012 oli tositelevisiosarja Big Brotherin suomalaisen version 8. tuotantokausi. Kausi alkoi 27. elokuuta 2012 ja päättyi 2. joulukuuta 2012 kestäen 98 päivää. Tuotantokauden Big Brother Talk Show -juontajana toimi Elina Viitanen ja Big Brother Extran uusi juontaja oli muusikko Cristal Snow. Tuottajana toimi edelleen Mikko Räisänen ja pääohjaajana Kim Sainio. Tuotantoyhtiö oli edelliskauden tapaan Endemol Finland Oy.
Annelie Ehrhardt
Vuonna 1973 Ehrhardt voitti toisen sisäratojen Euroopan-mestaruutensa, ja matkana oli tällä kertaa 60 metrin aitajuoksu. Vuonna 1974 hän voitti ulkoratojen Euroopan-mestaruuden 100 metrin aitajuoksussa Rooman EM-kilpailuissa ajalla 12,66 s. Hänen viimeiseksi arvokisamitalikseen jäi 60 metrin aitajuoksun hopea sisäratojen EM-kisoissa 1975.
Sonic the Hedgehog (videopeli)
Tekijät
Pelin suunnittelija: Hirokazu Yasuhara (Carol Yas)
Ohjelmoija: Yūji Naka (YU2)
RN Carabina
Valmistus
Alus tilattiin Porto Margherasta Bredalta, missä köli laskettiin 28. syyskuuta 1942. Alus laskettiin vesille 31. elokuuta 1943.
Michael Staksrud
Staksrud oli kotoisin Hadelandista kuten olivat myös Ivar Ballangrud ja Hans Engnestangen. Vuonna 1937 hänelle myönnettiin Morgenbladetin kultamitali.
Lieriöopuntiat
Tuntomerkit
Lieriöopuntiat ovat kasvutavaltaan pensasmaisia tai puumaisia, runsashaaraisia. Varren nivelet ovat lieriömäisiä tai hieman nuijamaisia, suoria, kaljuja, pituudeltaan vaihtelevia ja selvästi nystyisiä. Kääpiöversot eli areolit vaihtelevat muodoltaan; niissä on väkäskarvoja (glokidioita) ja piikkejä, jotka ovat aluksi paperimaisen tupen peittämiä.
The Michael Schenker Group (albumi)
Albumista julkaistiin vuonna 2009 uusintapainos, jossa on kahdeksan lisäkappaletta.
Recopilación de Leyes de los Reynos de las Indias
Espanjan kuningas Kaarle II, heikoksi hallitsijaksi mainittu, määräsi toimitettavaksi ja julkaistavaksi nuo Kootut Intioiden Lait. Teoksen neljännen kirjan kymmenennessä luvussa Kaarle II julistaa mielipiteensä vastalauseena Uudessa Maailmassa tuolloin vallinneelle järjestyksenpidolle. Tuo Kaarle II:n julistus on hengeltään kuningatar Isabellan testamentin kaltainen. Recopilaciónin valmistelutyöt oli toteuttanut Real y Supremo Consejo de las Indias, eli Kuninkaallinen Intioiden Ylin Neuvosto. Recopilación muodostuu hallitsijoiden vuosien mittaan hyväksymistä määräyksistä ja laeista, joiden valmistelu on vaatinut jossakin vaiheessaan laajaa asioihin paneutumista. Kirjeenvaihdon määrää, joka on tarvittutuhansien lakipykälien laatimiseen ja kokoamiseen, on ollut mittava. Recopilación de las Indiasin edeltäjä ja Espanjan lakeihin suuresti vaikuttanut lakiteos on kuitenkin Alfonso Oppineen, 1200-luvulta peräisin oleva lakiteos Las Siete Partidas, joka on vaikuttanut kaikkiin myöhemmin julkaistuihin espanjalaisen maailman lakeihin.
Peltosaaren Nikkarit
Peltosaaren Nikkarit eli PSN on riihimäkeläinen jääkiekkojoukkue, joka pelaa III-divisioonassa. Peltosaaren Nikkarit nousi II-divisioonaan vuonna 1995, jolloin II-divisioona oli vielä Suomen kolmanneksi korkein sarja. Vuodesta 1999 Suomi-sarja on korvannut entisen II-divisioonan. Nikkarit olivat II-divisioonassa aina vuoteen 2017 saakka, jolloin joukkue putosi 22 II-divisioonavuoden jälkeen III-divisioonaan. Peltosaaren Nikkareilla on edustussopimus juniorikiekkoseura Kiekko-Nikkareiden kanssa. Vuonna 2017 ilmoitettiin, että joukkueen nimi vaihtuu Kiekko-Nikkarit-nimeen
Nikkarit 2000-luvulle
Kauden 2008–2009 aikana Peltosaaren Nikkarit vietti 10-vuotisjuhliaan nykyisessä muodossaan. Juhlien kunniaksi Peltosaaren Nikkarit jäädytti Jarkko Salinin pelinumeron 69. Pelipaita on Riihimäen jäähallin seinällä.
Uusi vuosikymmen
Kauteen 2011–2012 Nikkarit lähti luottavaisena. Joukkueeseen saatiin kaivattua vahvistusta, kun Janne Ruohola liittyi joukkueeseen pelattuaan aikaisemmin Kotkan Titaaneissa kuusi kautta, pelaten muun muassa Mestistä ja Suomi-sarjaa. Janne Ruoholan pikkuveli, Jussi Ruohola, nimettiin Nikkareiden kapteeniksi. Nikkareiden joukkue sai myös kovuutta kun joukkueeseen liittyi 112 SM-liigaottelun kokemuksella puolustaja Simo Pulkki, joka on tunnettu kovista otteistaan kaukalossa. Jussi Ruoholan lisäksi kapteenistoon nimettiin jo kahdeksannentoista kautensa Nikkareissa aloittava Andreis Kostjukovs sekä edelliskauden kapteenina palvellut Pekka Pulkkinen. Valmennusvastuussa jatkoi Timo Tukiainen.
Lohkomestaruus ja tulevaisuus
Peltosaaren Nikkarit lähtivät kauteen 2013–14 luottavaisin mielin. Organisaatio koko muutoksia kun pitkäaikainen joukkueenjohtaja ja Peltosaaren Nikkareiden ensimmäinen kunniajäsen, Pentti Auvinen siirtyi Managerin tehtäviin. Joukkueenjohtajan paikalle siirtyi entinen Nikkari-pelaaja, Jesse Forsman. Päävalmentajaksi nimitettiin edelliskauden apuvalmentajana toiminut Ville Kuparinen, muu valmennusorganisaatio koostui entisestä Nikkareiden päävalmentajasta Timo Tukiaisesta sekä HPK:n ja Kiekko-Nikkareiden junioreissa valmentaneesta Petri Haarasesta. Pelaajaosastolla tapahtuvia muutoksia oli edelliskauden pistekärjen Tomi Lapin lähtö joukkueesta sekä Bewe-Tuuskissa edelliskauden päättäneen Jussi Ruoholan paluu Nikkareihin. Nikkarit saivat puolustusosastolle muutenkin leveyttä kun joukkueeseen liittyi puolustajat Timo Perttula ja Mikko Ruuskanen. Hyökkäysosasto pysy pääasiassa samana, Nikkarit nimesivät kauden alla joukkueelleen "kehityspelaajiin" kymmenisen kappaletta Kiekko-Nikkareiden A-nuorissa pelaavia pelaajia, jotka olivat kauden aikana mukana harjoitusringissä sekä joissakin edustusjoukkueen peleissä.
Viimeiset kaudet Peltosaaren Nikkareina
Nikkareiden karvaaseen pudotuspeleistä putoamiseen päättyneen kauden jälkeen, joukkue siirsi katseensa tulevaan kauteen. Valmennusjohto uudistui melkoisesti, päävalmentaja Ville Kuparisen saadessa uusiksi apuvalmentajikseen aikaisemminkin jo mukana olleen Petri Haarasen sekä pelaajauransa Nikkareissa lopettaneen Simo Pulkin. Pelaajarintamallakin tapahtui siirtoja kun edelliskaudet Saksassa pelannut Nikkarikasvatti Janne Kujala teki paluun riihimäkeläisseuraan.
Kalle Blomkvist
Kirjat ja elokuvat
Kalle ystävineen on pääosassa seuraavissa kirjoissa ja elokuvissa:
Täpläviiripyrstö
Koko ja ulkonäkö
Täpläviiripyrstö kasvaa noin kuusi ja puoli senttiä pitkäksi. Sen vartalossa on turkoosinsinisellä pohjalla ruukunruskeita täpliä. Evissä on kapeat keltaiset reunaraidat. Naaras on urosta värittömämpi.
Sovinto
Prosessuaalinen sovinto tehdään tuomioistuimessa vireillä olevassa jutussa ja se päättää oikeudenkäynnin. Tällainen sopimus on mahdollinen vain sellaisten vaatimusten yhteydessä, joissa asianosaiset voivat päättää eli dispositiivisissa asioissa. Jos oikeus vahvistaa sopimuksen, se voidaan panna täytäntöön lainvoimaisen tuomion tavoin, eikä asiaa voida enää ottaa uudelleen oikeudenkäynnin kohteeksi. Prosessuaalinen sovinto voidaan tehdä vielä muutoksenhakuvaiheessakin eli hovioikeuden ja korkeimman oikeuden käsitellessä asiaa.
Virkku
thumb|280px|Virkun pääsisäänkäynti. Virkku on Kauhajoen keskustassa sijaitseva virkistysuimala-urheilutalo. Uimahallin lisäksi Virkusta löytyy tennishalli, keilahalli, painisali, kunto- ja voimailusali, sekä kahvila.
Aiheesta muualla
62.42708°N, 22.18306°W
Pusula
Paikallislehtiä ovat kerran viikossa ilmestyvä ilmaisjakelulehti Karkkilalainen ja kahdesti viikossa ilmestyvä Karkkilan Tienoo. Vuosina 1988–2015 ilmestyi myös kerran viikossa Ykkössanomat. Nähtävyyksiä ovat kotiseutumuseo, Töllin Mylly ja Ariman lasitehtaan (1864–1914) jäännökset. Kunnan alueelta on myös löydetty kivikautinen asuinpaikka.
Aïssatou Tounkara
Tounkara edustaa seuratasolla espanjalaista Atlético Madridia.
Copterline
Toiminta 2000–2008
Tauko jatkui aina 9. huhtikuuta 2008 asti, jolloin yhtiö aloitti lennot uudelleen AgustaWestland AW139 -helikopterilla. Toinen AW139-kopteri saapui syksyllä 2008. Joulukuussa 2008 Copterline ilmoitti lopettavansa reittiliikenteen Tallinnaan toistaiseksi. Uudestaan aloitettu reittiliikenne lopetettiin vuonna 2008 kannattamattomana. Matka Tallinnaan kestää 18 minuuttia 12-paikkaisella helikopterilla. Reittiä lennettiin päivittäin. Vuonna 2004 yhtiö kuljetti yli 75 000 matkustajaa Helsingin ja Tallinnan välillä.
Bernt Evensen
Evensenin urheilu-uran parhaat vuodet ajoittuivat 1920- ja 1930-luvulle, jolloin hän oli maailman kärkikastia. Evensenistä tuli kautta aikain ensimmäinen norjalainen pikaluistelun olympiavoittaja, kun hän vuoden 1928 talviolympialaisissa Sankt Moritzissa jakoi 500 metrin kultamitalin Clas Thunbergin kanssa. Samoissa kisoissa hän saavutti 1 500 metriltä hopeaa ja 5 000 metriltä pronssia. 10 000 metrillä hän oli toisena kunnes kilpailu jouduttiin perumaan lämpimän tuulen sulatettua jään. Neljä vuotta myöhemmin Lake Placidin olympialaisissa Evensen ja maanmiehensä Ivar Ballangrud olivat ainoat eurooppalaiset, jotka saavuttivat mitaleita amerikkalaiseen tyyliin yhteislähtöinä käydyissä kilpailuissa. Evensen voitti 500 metrillä hopeaa ja sijoittui kuudenneksi sekä 5 000:lla että 10 000 metrillä.
Kaohsiung
Historia
Japanin miehityskausi Taiwanilla päättyi vuonna 1945 ja alue palautettiin Kiinalle. Sodassa vaurioitunut satama kunnostettiin ja kaupunki kehittyi edelleen nopeasti. Nykyisen muotonsa kaupungin hallinnollinen alue sai vuonna 2010, kun Kaohsiungin kaupunki ja sitä ympäröinyt Kaohsiungin kunta liitettiin toisiinsa.
Emelyne Laurent
Laurent edustaa seuratasolla Lyonia.
Kultaisen šekiinin laulukilpailu
Laulukilpailussa on ajan saatossa esiintynyt muutamia myöhemmin laulajauralle siirtyneitä, kuten esimerkiksi Cristina D’Avena. Myös monista kilpailukappaleista on muodostunut vielä myöhemminkin muistettavia klassikoita.Italiassa tunnettuja kilpailussa esitettyjä kappaleita ovat muun muassa Quarantaquatro gatti (suom. Neljäkymmentäneljä kissaa), Il coccodrillo come fa (suom. Mitä krokotiili sanoo) ja Le tagliatelle di nonna Pina (suom. Pina-mummon tagliatellet). Yksi kansainvälisesti tunnetuimpia kappaleita on usealle eri kielelle käännetty kappale Volevo un gatto nero (suom. Tahdoin mustan kissan), joka on käännetty suomeksi nimellä Mustan kissan tango.
Historia
Vuonna 2019 kilpailu järjestettiin 62. kerran ja tänä vuonna kilpailun viimeisen päivän finaali järjestettiin Antonianon instituutin televisiostudion sijaan Bolognan Unipol-areenalla, jossa yleisönä oli monia satoja ihmisiä eli monta kertaa enemmän kuin Antonianon instituutin televisiostudioon olisi sopinut.
Herefordshire
Historia
Herefordshiren vanhimmat linnoitukset ovat säilyneet saksikuningas Offan ajoilta. Normannit rakennuttivat komeita linnoja, joissa asui varakkaita maanomistajia. Goodrichin linna on parhaiten säilynyt. Wigmoren linna oli ruusujen sotaan osallistuneen Mortimerin suvun hallussa.
Mars Reconnaissance Orbiter
Luotain on osa NASA:n JPL-keskuksen Marsin tutkimusohjelmaa. MRO on ensimmäinen aerodynaamista jarrutusta hyödyntävä Marsin kiertoradalle asettuva luotain. Tämä vähentää ajoaineen kulutusta ja pidentää luotaimen toiminta-aikaa Marsin kiertoradalla.
Deseretin aakkoset
right|frame|Esimerkki kirjaimistosta, painettu 1868. Teksti alkaa sanoilla "One of the worst habit[s]" ("Eräs pahimmista tavoista...")
Herefordshire
Hallinto
Lordiluutnantti Edward Harley on edustanut Ison-Britannian kuningatarta Herefordshiressä syyskuusta 2020 lähtien.
Mars Reconnaissance Orbiter
Asettuminen kiertoradalle ja ilmajarrutus
Kiertoradalle siirtyminen alkoi luotaimen ylitettyä ensimmäistä kertaa Marsin eteläisen pallonpuoliskon 10. maaliskuuta vajaan 400 km:n korkeudella. Luotaimen kaikki kuusi päämoottoria paloivat 27 minuutin ajan, mikä vähensi MRO:n nopeutta 2,9 km/s 1,9km/s.
Herefordshire
Talous
pienoiskuva|vasen|Mansikan tunneliviljelmä maaliskuisessa Herefordshiressa. Alueella on valmistettu siideriä 1600-luvulta asti ajoista asti. Nykyisin kreivikunnassa tuotetaan yli puolet Britannian siiderintuotannosta. Strongbowta tuottava Bulmers on ollut alan suurimpia yrityksiä, mutta myös pienyritykset ja luomusiiderit ovat muodissa.
Väestö
Vuonna 2020 Herefordshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset:
Sanasta miestä (Aki Sirkesalon albumi)
Levyn tuotto on ohjattu hyväntekeväisyyteen.
Viviane Asseyi
pienoiskuva|Viviane Asseyi Viviane Asseyi (s. 20. marraskuuta 1993) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa vuoden 2019 MM-kilpailujen päättyessä 35 ottelua ja tehnyt niissä viisi maalia. Ensimmäisen maaottelunsa hän pelasi vuonna 2013. MM-kilpailuissa 2019 hän pelasi avauskokoonpanossa kahdessa ottelussa ja tuli vaihtopelaajana kentälle yhdessä ottelussa.
Aamutähti
Aamutähti eli piikkinuija on keskiaikainen ase, jota käyttivät sekä jalka- että ratsuväki. Aamutähti on kehittynyt nuijasta. Sitä alettiin käyttää laajalti 1300-luvun alussa. Aamutähti oli yleisimpiä sotanuijatyyppejä 1500-luvulla. Flaamilaisilla alueilla aseesta käytetään nimitystä Goedendag.
Magda Genuin
thumb|250px|Magda Genuin (numero 4) [[Tour de Skin Prahan osakilpailussa joulukuussa 2007.]] Magda Genuin (s. 17. kesäkuuta 1979 Agordo, Bellunon maakunta, Italia) on italialainen maastohiihtäjä.
Genuin sijoittui Sapporon MM-kilpailuissa 2007 10 kilometrin vapaan hiihtotavan kilpailussa 12:nneksi. Liberecin MM-kisoissa 2009 hän oli vapaan tyylin sprintissä kolmastoista. Vancouverin olympialaisissa 2010 hän sijoittui perinteisen tyylin sprintissä viidenneksi.
Genuin lopetti uransa syksyllä 2011.
Maéva Clémaron
pienoiskuva|Maéva Clémaron Maéva Clémaron (s. 10. marraskuuta 1992) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa vuoden 2019 MM-kilpailujen päättyessä neljä ottelua ja tehnyt niissä yhden maalin. Hän pelasi ensimmäisen maaottelunsa vuonna 2018. MM-kilpailuissa 2019 hän kuului Ranskan joukkueeseen mutta ei päässyt turnauksessa pelaamaan.
Kalsiumvolframaatti
Ominaisuudet, valmistus ja käyttö
Huoneenlämpötilassa kalsiumvolframaatti on valkoista kiteistä ainetta. Yhdisteen alkeiskoppi on tetragonaalinen. Se on erittäin niukkaliukoista veteen, mutta liukenee happoliuoksiin. Lisäksi ammoniakkiliuokset liuottavat sitä. Kalsiumvolframaatti fluoresoi voimakkaasti sinisenä, kun sitä säteilytetään ultraviolettisäteilyllä.
Maapallon kasvihuonetila ja jääkausitila
Kasvillisuuden vaikutus
Jos maalle syntyy paljon yhteyttävää kasvillsuutta, se sitoo ilmakehästä pois hiilidioksidia. Tämä alentaa Maan lämpötilaa. Kivihiilimetsien synty sitoi ilmakehästä paljon hiilidioksidia, ja loi edellytykset jääkaudelle.
Merivirtojen vaikutus
Kvartäärikauden jäätiköitymiset saattavat johtua myös osin siitä, että Golf-virta kuljettaa kosteaa ilmaa kylmille pohjoisille leveysasteille, jossa kosteus voi muuttua jääksi.
Hymni Zeukselle
Siitä, miten runo liittyi stoalaisen koulukunnan rituaalisiin käytäntöihin, sen enempää kuin käytännöistä itsestäänkään, ei ole tietoa.
Dahlakin saaristo
Väestö
Saarilla on muutama tuhat asukasta. Dahlakilaiset ovat pääasiassa tigrenkielisiä muslimeja. Heihin on sekoittunut etiopialaisia, arabeja, somaleja ja sudanilaisia. Saaret ovat karuja, mutta paikalliset kasvattavat kameleja ja vuohia. Muita elinkeinoja ovat kalastus ja helmestys.
Computer and Video Games
Lehti oli ensimmäisiä videopeleihin keskittyneitä lehtiä. Vuodesta 2004 painetun lehden sijaan lehteä julkaistiin vain verkkosivuna, joka aloitti vuonna 1999.
Mark Henry
Mark Jerrold Henry (s. 12. kesäkuuta 1971 Silsbee, Texas) on yhdysvaltalainen entinen showpainija. Henry tunnettiin erittäin raakana sekä armottomana painijana, ja korostaakseen Henryn vaarallisuutta WWE väittää Henryn aiheuttaneen muun muassa The Undertakerin, Kurt Anglen, Chris Benoit'n ja Batistan loukkaantumiset. Henry on 193 cm pitkä ja painaa 163 kg. Hänet valittiin WWE:n Hall of Fameen vuonna 2018.
Flugböle
Flugbölen yksittäistila sijaitsee Båtkullaberget-nimisen mäen eteläpuolella. Kylän alue rajautuu kolmen kallioalueen väliseen pieneen laaksoon, joka on käännetty pelloiksi. Flugbölen tila on mainittu vuoden 1566 maakirjassa. Alkuperäinen kylätontti on sijainnut matalalla kumpareella peltojen keskellä nykyisen päärakennuksen itäpuolella. 1900-luvulla Flugböle on päätynyt Sjölaxin kartanon omistukseen. Nykyisin tila ei ole ympärivuotisessa käytössä.
NHL-kausi 1985–1986
Divisioonien finaalit
New York Rangers vs. Washington Capitals New York Rangers voitti paras seitsemästä -sarjan 4-2
HMS Manligheten
HMS Manligheten oli Ruotsin laivaston Äran-luokan rannikkopanssarilaiva.
Oscar Mathisen
Ensimmäisen maailmansodan jälkeen Mathisen ryhtyi ammattilaiseksi ja voitti ammattilaisten maailmanmestaruuden vuonna 1920. Hän jatkoi uraansa vuoteen 1929 saakka.
Nova Group
Nova Kiinteistökehitys Oy:n toimitusjohtaja oli Arto Merisalo. Hänen ex-vaimonsa Aija Merisalo oli toinen firman omistajista. Nova Groupin päätoimiala oli toimitilavälitys sekä kiinteistökehitys. Lisäksi toimialana oli maankäytön ja rakentamisen asiantuntijapalvelut eli kaavoitus- ja maankäyttösopimusten hierominen kuntien kanssa. Toivo Sukari ja Kyösti Kakkonen edustamiensa yhtiöiden kautta olivat Nova Kiinteistökehityksen suurasiakkaita. 18.04.2012 Arto Merisalo tuomittiin Helsingin käräjäoikeudessa kuuden vuoden vankeusrangaistukseen ja Tapani Yli-Saunamäki 3,5 vuoden vankeusrangaistukseen. Tuomiot tulivat törkeistä velallisen epärehellisyysrikoksista, törkeistä kirjanpitorikoksista, törkeästä lahjuksen antamisesta, lahjuksen antamisesta, rekisterimerkintärikoksesta sekä kirjanpitorikoksesta. Nova-konsernin katsottiin käräjäoikeudessa aiheuttaneen viiden miljoonan euron suuruiset vahingot velkojille (joista velkojista suuri osa oli Nova -konsernin omia yhtiöitä ja velat konsernin sisäisiä lainoja.) Helsingin hovioikeus hylkäsi 27.06.2013 päätöksellään nro 1904 kaikki Merisalon ja Yli-Saunamäen poliittiset syytteet sekä osan talousrikossyytteistä ja lievensi Merisalon ja Yli-Saunamäen rangaistukset niin, että Merisalo sai 4 vuotta 6 kuukautta ja Yli-Saunamäki 1 vuosi 8 kuukautta. Korkein oikeus ei antanut jutussa valituslupaa 30.04.2014 antamallaan päätöksellä numero 871. Nova-konsernin aiheuttamista velkojista suuri osa oli Nova-konsernin omia yhtiöitä ja velat konsernin sisäisiä lainoja.
Vaalirahoitus
Helsingin Sanomat kertoi 23. kesäkuuta 2009, että Nova Group oli aktiivisessa roolissa operaatiossa, jonka tarkoituksena oli houkutella Mitro Repo keskustan eurovaaliehdokkaaksi kesäkuun 2009 vaaleissa.
Praesepe
Praesepe eli Seimi (M44, NGC 2632) on Kravun tähdistössä sijaitseva avoin tähtijoukko, jonka jo Aratos Soloilainen mainitsi teoksessaan Fainomena (Ilmiöt) ennen ajanlaskun alkua. Se sijaitsee 600 valovuoden päässä Maasta ja sisältää noin 350 tähteä.
Olovslund
thumb|right|250px|Omakotitaloja Olovslundissa.
HMS Tapperheten
Valmistus
Alus tilattiin Kockumsilta Malmöstä ja sen piti valmistua 24 kuukaudessa. Alus laskettiin vesille 7. marraskuuta 1901 ja otettiin palveluksen 4. helmikuuta 1903. Aluksen valmistuskustannukset olivat 4 500 000 Ruotsin kruunua.
Palokunnantalo (Hämeenlinna)
Lähteet
60.99551°N, 24.46635°W
Kyläsirkunjyvä
Kyläsirkunjyvä voi kasvaa 40 cm korkeaksi, ja sen varsi on pysty sekä karkeakarvainen. Lehdet ovat suikeita ja niiden suonitus ei näy kunnolla. Kyläsirkunjyvän kukat ovat pienet, noin 3 mm leveät sekä vaaleansiniset ja niissä on omannäköisensä tukilehdet. Kyläsirkunjyvä kukkii kesäkuusta elokuulle ja sen hedelmät muodostuvat noin 5 mm pitkien sekä pystyjen hedelmäperien päihin. Hedelmät ovat pieniä lohkohedelmiä.
Brest (Valko-Venäjä)
Brest ( tai Бе́расьце, Berastse,, ), aiemmin Brest-Litovsk ("Liettuan Brest"; , ), on noin 300 000 asukkaan kaupunki Valko-Venäjän länsiosassa lähellä Puolan rajaa Bug- ja Muhavetšjokien yhtymäkohdassa. Brest on Brestin alueen pääkaupunki.
Historia
thumb|left|Pappi J. Parfjanjukin johdolla suunniteltu, vuosina 1995 ja 2002 vihitty Valko-Venäjän suurimpiin kuuluva ortodoksinen [[Kristuksen ylösnousemuksen kirkko (Brest)|Kristuksen ylösnousemuksen kirkko.]] thumb|[[Brestin linnoitus|Brestin linnoituksen kuuluisa portti.]] thumb|Neuvostoliittolaisten ja saksalaisten yhteisparaatissa 22. syyskuuta 1939 Brestissä keskellä [[kenraaliluutnantti Heinz Guderian ja oikealla prikaatinkomentaja Semojon Krivošein.]] Kaupunki on mainittu ensimmäisen kerran nimellä Berestje vuonna 1017 Novgorodin ensimmäisessä kronikassa, jolloin se oli osa Kiovan Rusia. Keskiajalla kaupungin valloittivat vuorotellen Puola, Liettua ja mongolit (1241). Kaupunki liitettiin Puola-Liettuaan vuonna 1569. Vuosina 1595–1596 siellä syntyi Brestin unioni, jonka kautta enemmistö Puola-Liettuan alaisuuteen kuuluneista ortodokseista siirtyi paavin alaisuuteen. Tämä synnytti myös Ukrainan kreikkalaiskatolisen kirkon.
RN Alcione (1906)
Palvelus
Alus muutettiin miinanraivaajaksi 1917 ja se romutettiin 4. maaliskuuta 1923.
Pyhämaa
Alueen muodostuminen
Ensimmäisen pysyvän asutuksen on otaksuttu Pyhämaan alueelle tulleen vuoden 1000 tienoilla, jolloin alueelle katsotaan asettuneen jonkin verran ruotsalaislähtöistä väestöä. Samalla on katsottu suomalaisperäisen "mannerkansan" alkaneen muuttaa saaristoon noin kaksisataa vuotta myöhemmin, jolloin he asettuivat oletettavasti niille saarille, joilla ei vielä asutusta ollut.
Kun 1920-luvulla tuli voimaan oppivelvollisuuslaki, joka määräsi muodostamaan kansakoulupiirit, tuli monille kunnille ongelmia hajanaisen saariston kanssa. Uusikirkko oli yksi näistä kunnista. Ongelmat koskivat Ruotsinveden ja Velhoveden alueen saaria, joita oikein kukaan ei olisi halunnut ristikseen. Tämäkään neuvottelu ei edennyt nopeasti, vaan vasta vuoden 1942 alusta liitettiin nuo saaret – Raulion ja Torlahden alueet – Pyhämaahan, vastoin kalantilaisten tahtoa. Liitoksen myötä Pyhämaan maapinta-ala kasvoi 14,1 neliökilometrillä ja väkilukukin lähes kahdellasadalla. Tämä liitos ei ilmeisesti ko. alueilla saanut yksimielistä kannatusta ja vielä 1960-luvullakin ilmeni ajoittaista halua liittyä takaisin Kalantiin.
Pyhämaan nykypäivä
Kylätoiminta Pyhämaalla on vilkasta ja toimivia yhdistyksiä on kymmenkunta. Vuonna 2015 koko Pyhämaalle nimellä Pyhämaan Luoto myönnettiin Varsinais-Suomen vuoden kylän arvonimi.
Feynmanin polkuintegraali
Feynmanin polkuintegraalireitit ilmaistaan kahdella luvulla, joista toinen ilmaisee hiukkasta kuvaavan aallon voimakkuutta ja toinen sen huipun sijaintia. Todennäköisyys hiukkasen siirtymiselle paikasta toiseen saadaan laskemalla yhteen kaikkien mahdollisten reittien aallot. Käytännössä isommat kappaleet liikkuvat kuitenkin yhtä reittiä kerrallaan, koska monista hiukkasista koostuvalla kappaleella reitit kumoavat toisensa ja vain yksi jää jäljelle. Polkuintegraalien kuvakulmasta virtuaalihiukkaset näyttävät olevan yksi ja sama hiukkanen, joka kiertää polkuintegraalissa ympyrää ajan suhteen.
George Herriman
1910 hän pääsi William Randolph Hearstin omistamaan New York Evening Journaliin töihin, jossa hän piirsi Dingbat Family -sarjakuvaa (myöhemmin nimeksi tulee The Family Upstairs). Tämän sarjan alareunassa seikkailivat kissa ja hiiri, josta myöhemmin kehittyi oma sarja Krazy Kat.
Vuonna 1922 Herriman muutti Hollywoodiin Kaliforniaan ja alkoi työskennellä kotona. Arizonan ja Utahin, varsinkin Monument Valleyn maisemat, vaikuttivat suuresti Herrimaniin. Krazy Kat -sarjakuvan kotipaikka onkin Coconico County, joka sijaitsee aivan Monument Valleyn tuntumassa. Herrimanin piirrostyyli oli suorastaan surrealistista, varsinkin Krazy Katissa: maisema saattaa vaihtua ruudusta toiseen, henkilöhahmot tanssia tai seisoa päällään puhuessaan.
Dendrocereus
Levinneisyys
Dendrocereus-kaktukset kasvavat Karibialla Kuuban ja Hispaniolan saarilla.
Santa Maria
Santa Maria voi tarkoittaa ainakin seuraavia asioita:
Miike Snow
Miike Snow on ruotsalainen indie pop -yhtye, joka perustettiin vuonna 2007. Se koostuu Bloodshy & Avantin tuottajaryhmästä sekä yhdysvaltalaisesta laulajasta Andrew Wyattista. Yhtyettä edustaa usein siluettikuva jackalopesta. Miike Snow on julkaissut kolme studioalbumia: Miike Snow vuonna 2009, Happy to You vuonna 2012 sekä iii vuonna 2016.
Australian Grand Prix 1988
Kauden päätteeksi mestaruuden voitti Ayrton Senna.